Vsebina

[1. Ali lahko v primeru, da smo registrirani kot zasebni zavod, izvajamo pa koncesioniran program na področju tehnologije, pri prijavi projekta smatramo da spadamo v kategorijo JRO? 3](#_Toc69297014)

[2. Kakšen je postopek prijave na razpis? Ali je potrebno projekt najprej prijaviti na mednarodni ravni in šele na to na slovenski? 3](#_Toc69297015)

[3. Ali je razpis omejen na določeno velikost podjetja po številu zaposlenih, letnem prometu itd.? 3](#_Toc69297016)

[4. Ali je potrebna prijava v EUREKA organizacijo, če želimo sodelovati na JR EUREKA ? 4](#_Toc69297017)

[5. Kako je s prijavo projekta iz grozdov? 4](#_Toc69297018)

[6. Kako lahko pridobimo E! številko? 4](#_Toc69297019)

[7. Ali je možno prijaviti dva projekta na JR Eureka? 4](#_Toc69297020)

[8. Projekt bi radi prijavili skupaj z nemškim podjetjem. Zanima nas , ali je potrebno, da tudi nemško podjetje prijavi razpis v Nemčiji? Ali je projekt lahko odobren, četudi prijavo izvede samostojno le slovenski partner in ali je je tako partnerstvo sploh dovoljeno? Ali morata za odobren projekt, prijavo uspešno oddati oba partnerja? 5](#_Toc69297021)

[9. Kako je z izjavo o samofinanciranju? Ali jo mora podati tudi tuji partner, če ne daje svoje prijave na razpis v svoji državi, oz. čemu služi? 5](#_Toc69297022)

[10. V primeru potrditve obeh partnerjev iz strani nacionalnih koordinatorjev dobi projekt EUREKA Label. Kaj pa se zgodi v primeru, če našega partnerja na razpisu zavrnejo? Ali lahko s projektom nadaljujemo brez njihovega financiranja oz. ali smo avtomatsko izločeni? 5](#_Toc69297023)

[11. Ali lahko razložite max. sofinanciranje, torej 75%? Kako se delež deli med partnerji? 6](#_Toc69297024)

[12. Ali lahko majhno podjetje (12 zaposlenih) kandidira kot partner na razpisu (gre za belgijsko podjetje)? 6](#_Toc69297025)

[13. Ali mora tudi tuji partner pripraviti svojo dokumentacijo in jo najprej oddati na državni ravni, nato pa še na mednarodni ravni? Ali dokumentacijo pripravimo samo mi, njih pa navedemo kot partnerja? 6](#_Toc69297026)

[14. Kako je s financiranjem projekta? Ali dobimo, mi kot glavni partner, sredstva, ki jih potem prenakažemo partnerjem? 7](#_Toc69297027)

[15. Ali omejitev sofinanciranja na 100.000 EUR na leto velja za posamezno slovensko podjetje, ki sodeluje v projektu (posebej) ali je to skupni znesek za obe podjetji? 7](#_Toc69297028)

[16. Ali mogoče obstaja kakšen vzorec prijave, da se lahko ravnamo po tem kako naj bi bila prijava spisana, da bo obravnavana kot popolna? 7](#_Toc69297029)

[17. Ali se lahko podjetje, ki že sodeluje pri projektu kot partner in ne kot glavni nosilec oz prijavitelj, prijavi na razpis s popolnoma drugim projektom in drugimi partnerji? 7](#_Toc69297030)

[18. Naš tuji partner, s katerim želimo vstopiti v projekt nas je opozoril, da pri njih še ni objavljenega razpisa za prijavo projekta na EUREKA 2021. Ali se lahko prijavimo pred njihovim datumom izteka? Kaj se zgodi v primeru, da je njihov razpis objavljen kasneje kot pa je rok prijave pri nas? 8](#_Toc69297031)

[19. Katere tuje države (potencialni tuji partnerji) bodo imele letos prav tako razpisan program EUREKA, gledano iz vidika trenutne situacije s COVID-19? 8](#_Toc69297032)

[20. Ali JR EUREKA pokriva tudi *Eureka Clusters* (grozde), ter kakšen je način prijave? 8](#_Toc69297033)

[21. Na kakšen način moramo izpolniti obrazce in ostalo potrebno dokumentacijo, zgolj iz vidika našega podjetja, ali iz vidika celotnega konzorcija? 9](#_Toc69297034)

[22. V točki 8 v razpisni dokumentaciji je navedeno, da je obdobje za porabo sredstev 2021-2024. Ali to pomeni, da razpis dopušča, da se RR projekt zaključi 31.12.2024 ali da morajo biti vsi zahtevki oddani najkasneje do 15.10.2024? 9](#_Toc69297035)

[23. Kje lahko najdemo obrazec/ izjavo o samofinanciranju? Kakšno izjavo o samofinanciranju mora izpolniti naš partner, ki je iz Hrvaške? 9](#_Toc69297036)

[24. Konzorcijska pogodba je, kot smo opazili v RD, v angleškem jeziku. Ali jo lahko priložimo tudi v slovenskem jeziku? 10](#_Toc69297037)

[25. Ali obstaja pripomoček, ki nam bi pomagal pri določitvi velikosti podjetja? 10](#_Toc69297038)

[26. Na PAM obrazcu pri vprašanju B.2.4 Finančna soudeležba partnerjev v projektu je zapisano: Vsi partnerji s svojimi lastnim finančnim prispevkom, overjenim s podpisom, potrjujejo obstoj finančnih virom in resnično zavezanost. Je to mišljena podpisana bilanca stanja ali je potrebno predložiti kakšen drug dokument oz. obrazec, če ja katerega in kje naj bi se ga overilo? 10](#_Toc69297039)

1. Ali lahko v primeru, da smo registrirani kot zasebni zavod, izvajamo pa koncesioniran program na področju tehnologije, pri prijavi projekta smatramo da spadamo v kategorijo JRO?  
   
 V tem kontekstu niso pomembne aktivnosti, ki jih izvajate ampak definicija JRO. V razpisu je povzeta definicija JRO in sicer je navedeno *"Javna raziskovalna organizacija je oseba javnega prava, katere ustanovitelj je Republika Slovenija ali druga z zakonom pooblaščena oseba javnega prava*. " Če ste registrirani kot zasebni zavod, torej ne ustrezate definiciji JRO. Veljate torej za zasebnega partnerja.

# 2. Kakšen je postopek prijave na razpis? Ali je potrebno projekt najprej prijaviti na mednarodni ravni in šele na to na slovenski?

Postopek v primeru Eureka razpisa je tak, da ste dolžni do dne oddaje vloge na nacionalni javni razpis oddati vlogo tudi preko, v razpisu, navedene spletne strani, o vlogi pa se odloča v enotnem postopku na ministrstvu. Celotno mednarodno usklajevanje opravimo nacionalni koordinatorji. Je pa pomembno, da se vaši partnerji obrnejo tudi na svoje nacionalne koordinatorje in se pozanimajo kakšna je oblika in postopek prijave v sodelujoči državi.

# 3. Ali je razpis omejen na določeno velikost podjetja po številu zaposlenih, letnem prometu itd.?

Formalnega pogoja o velikosti v javnem razpisu ni. Formalno je velikost pomembna le v smislu vprašanja kolikšen delež sofinanciranja prejmete (50% če gre za MSP in 40% če gre za veliko podjetje). Je pa še tretji vidik tega in sicer, ali ima vaše podjetje zadosti zaposlenih, ustrezne kapacitete in finančna sredstva, da bo lahko v celoti izvedlo prijavljen projekt. To pa je stvar ocenjevanja.

# 4. Ali je potrebna prijava v EUREKA organizacijo, če želimo sodelovati na JR EUREKA ?

Članstvo v kateri koli organizacij ni pogoj za prijavo. Članstvo v Eureka mreži je sicer mogoče samo za države. Ste se pa dolžni prijaviti v spletno stran Eureka, ki je navedena v javnem razpisu in tam oddati mednarodni del vloge.

# 5. Kako je s prijavo projekta iz grozdov?

Tudi ko se prijavljate na projekte iz grozdov morate spoštovati določila nacionalnega razpisa. <https://www.gov.si/zbirke/javne-objave/javni-razpis-eureka-2021/>. Opozoriti je treba pa na to, da pri naših pravilih javne raziskovalne organizacije niso upravičene do sofinanciranja, kar pomeni, da bi morali svoj del stroškov kriti sami. Glede ostalih partnerjev veljajo pravila zapisana v javnem razpisu, glede prijave projektov iz grozdov pa je ta mogoča šele, ko je projekt na grozdu potrjen.

# 6. Kako lahko pridobimo E! številko?

 V novem sistemu mednarodne prijave E! številko pridobite sami in sicer tako, da preko spletne strani sami na mednarodni spletni strani oddate prijavo <https://www.eurekanetwork.org/Access-my-project-space/>. Po novem torej tam sami kreirate svojo prijavo in pridobite E! številko.

# 7. Ali je možno prijaviti dva projekta na JR Eureka?

Pogoj razpisa je, da ima v koledarskem letu posamezni prijavitelj lahko aktivne največ 3 EUREKA projekte. Prijavite se torej lahko z dvema projektoma.

# 8. Projekt bi radi prijavili skupaj z nemškim podjetjem. Zanima nas , ali je potrebno, da tudi nemško podjetje prijavi razpis v Nemčiji? Ali je projekt lahko odobren, četudi prijavo izvede samostojno le slovenski partner in ali je je tako partnerstvo sploh dovoljeno? Ali morata za odobren projekt, prijavo uspešno oddati oba partnerja?

* Odgovor je odvisen od pravil v Nemčiji oziroma v vsaki posamezni sodelujoči državi. Vaš partner naj pred prijavo kontaktira nacionalnega koordinatorja v državi iz katere prihaja. Pravila v državah so različna in se ves čas spreminjajo, zato med nacionalnimi koordinatorji velja dogovor, da informacij o pravilih v drugih državah ne posredujemo, ampak vsakogar usmerimo v svojo državo.
* Po slovenskih pravilih da, je pa odvisno tudi od tega kakšna so pravila v državi sodelujočega partnerja.
* V Sloveniji to ni pogoj, v drugih državah pa so pravila lahko različna.

9. Kako je z izjavo o samofinanciranju? Ali jo mora podati tudi tuji partner, če ne daje svoje prijave na razpis v svoji državi, oz. čemu služi?

Izjavo o samofinanciranju navedeno v našem razpisu oddaja samo slovensko podjetje. Glede pravil v drugih državah je potrebno preveriti pri nacionalnih koordinatorjih.

# 10. V primeru potrditve obeh partnerjev iz strani nacionalnih koordinatorjev dobi projekt EUREKA Label. Kaj pa se zgodi v primeru, če našega partnerja na razpisu zavrnejo? Ali lahko s projektom nadaljujemo brez njihovega financiranja oz. ali smo avtomatsko izločeni?

V kolikor se vaš tuj partner ne odloči za izvajanje projekta brez sofinanciranja, je projekt zavrnjen. To bi namreč pomenilo dvoje in sicer, projekt ne bi bil več formalno mednarodni projekt in drugič, projekt ne bi bil izveden v celoti. Vsak od partnerjev ima namreč v projektu svoje naloge in brez enega partnerja projekt ne more biti v celoti izveden.

# 11. Ali lahko razložite max. sofinanciranje, torej 75%? Kako se delež deli med partnerji?

Sofinanciranje je določeno v 50% za MSP in 40% za velika podjetja. Delež 75% pa je vezan na razdelitev po partnerjih. Če bi bila v projektu dva partnerja, en partner ne sme imeti več kot 75% deleža v projektu. Torej, če je celotni projekt vreden 100.000€, ima en partner lahko največ 75.000€ stroškov tega projekta. Če je partnerjev več, pa se ta delež preverja na ravni države. To pomeni, da vsi partnerji iz ene države ne smejo imeti več kot 75% celotnih stroškov projekta. Smisel tega določila je, da se zagotovi, da je razmerje med partnerji tako, da je projekt mogoče klasificirati kot mednarodni projekt. V nasprotnem primeru bi nek tuj partner lahko prispeval le 1%, pa je jasno, da takega projekta ne bi bilo mogoče dejansko šteti za mednarodno sodelovanje.

# 12. Ali lahko majhno podjetje (12 zaposlenih) kandidira kot partner na razpisu (gre za belgijsko podjetje)?

Glede tega ali lahko za sredstva v Belgiji (ali kateri koli drugi državi) kandidira malo podjetje, žal nimamo informacij. To informacijo bo potrebno res pridobiti neposredno od njih.

13. Ali mora tudi tuji partner pripraviti svojo dokumentacijo in jo najprej oddati na državni ravni, nato pa še na mednarodni ravni? Ali dokumentacijo pripravimo samo mi, njih pa navedemo kot partnerja?

O pravilih financiranja v posamezni državi se mora vsak partner pozanimati pri svojemu nacionalnemu koordinatorju. V večini primerov res velja, da je potrebna individualna nacionalna oddaja pri vseh partnerjih, vendar so pravila po državah lahko zelo različna. Pomembno pa je poudariti, da se partner, ki odpira projekt (preko aplikacije SmartSimple), prijavi na razpis, vi pa ga potem povabite v svoj projekt. Ne smeta pa odpirati vsak svojega projekta.

# 14. Kako je s financiranjem projekta? Ali dobimo, mi kot glavni partner, sredstva, ki jih potem prenakažemo partnerjem?

Nikakor ne velja, da bi vi prejeli sredstva tudi za vaše partnerje in jih potem sami prenakazovali, saj bi to pomenilo, da mi iz proračuna Republike Slovenije financiramo tudi tuje partnerje. Po posameznih državah niso različna le pravila prijave, temveč tudi pravila financiranja. Določila v nacionalnem razpisu, ki določajo način financiranja, upravičene stroške, višino financiranja ipd,. veljajo samo za partnerje iz Slovenije in ne tudi za vse vaše partnerje iz tujine. Vsaka država namreč pomoči dodeljuje po svojih nacionalnih pravilih in nacionalnih shemah državnih pomoči, kar pomeni, da so lahko pravila različna.

# 15. Ali omejitev sofinanciranja na 100.000 EUR na leto velja za posamezno slovensko podjetje, ki sodeluje v projektu (posebej) ali je to skupni znesek za obe podjetji?

Omejitev velja na enega partnerja v enem projektu. Če je partnerjev več, velja omejitev posebej za vsakega partnerja. Če ima partner več (skladno z razpisom do največ tri projekta), velja omejitev na vsak projekt posebej.

# 16. Ali mogoče obstaja kakšen vzorec prijave, da se lahko ravnamo po tem kako naj bi bila prijava spisana, da bo obravnavana kot popolna?

Vzorca kot ga opisujete ni, saj vsak projekt vsebuje poslovne skrivnosti, ki ne morejo biti predmet javne objave. Prav tako so si projekti po vsebini različni, zato nekaj kar je primerno za vaš projekt, za drugega ni. Pri pisanju vloge naj vam bodo usmeritev obrazec B (opis projekta), navodila in opombe v obrazcu ter PAM metodologija, ki je pomembna za ocenjevanje. Ocenjevalna merila so namreč tista očala skozi katera bodo ocenjevalci presojali kvaliteto vašega projekta in njegovo primernost za sofinanciranje.

# 17. Ali se lahko podjetje, ki že sodeluje pri projektu kot partner in ne kot glavni nosilec oz prijavitelj, prijavi na razpis s popolnoma drugim projektom in drugimi partnerji?

Lahko. Kakšno vlogo ima partner ni pomembno, se pravi ni pomembno ali je vodilni ali samo sodelujoči partner, saj v vsakem primeru vsak odda svojo vlogo. Skladno z razpisom ima posamezno podjetje lahko na enkrat aktivne tri projekte oziroma pogodbe o sofinanciranju.

# 18. Naš tuji partner, s katerim želimo vstopiti v projekt nas je opozoril, da pri njih še ni objavljenega razpisa za prijavo projekta na EUREKA 2021. Ali se lahko prijavimo pred njihovim datumom izteka? Kaj se zgodi v primeru, da je njihov razpis objavljen kasneje kot pa je rok prijave pri nas?

Če je rok za prijavo projekta v drugih državah drugačen, to nima vpliva na pravilnost prijave. Najpomembneje je, da tuja država evalvacijo opravi do naslednjega roka za potrjevanje projektov. Tudi v primeru, da se njihov razpis objavi kasneje, nima vpliva na vašo prijavo, to pomeni, da se lahko v Sloveniji prijavite.

Če pa, tekom postopka usklajevanja, od nacionalnega koordinatorja v drugi državi dobimo informacijo, da se projekt zagotovo ne bo potrdil, se ta projekt iz seznama za potrjevanje umakne in se nanj ponovno uvrsti šele, če bodo na razpisu ostala sredstva (7. odstavek točke 6.4 razpisne dokumentacije).

# 19. Katere tuje države (potencialni tuji partnerji) bodo imele letos prav tako razpisan program EUREKA, gledano iz vidika trenutne situacije s COVID-19?

Žal vam informacije iz vseh preko 40 držav ne morem posredovati. Podatki se dnevno spreminjajo in dogovor med nacionalnimi koordinatorji je, da podatkov za druge države ne dajemo ampak vsakega interesenta usmerimo na nacionalnega koordinatorja v posamezni državi.

# 20. Ali JR EUREKA pokriva tudi *Eureka Clusters* (grozde), ter kakšen je način prijave?

Jih pokriva. Je pa drugačen način prijave: na nacionalni javni razpis se lahko prijavite šele, ko na ravni grozda dobite svoj projekt potrjen. To pomeni, da če projekta v tem trenutku nimate potrjenega, prijava na ta razpis ni mogoča. Mogoča bi bila prijava na razpis naslednje leto, če bi se na grozd prijavljali letos. Ali bo razpis drugo leto objavljen pa v tem trenutku žal še ni znano.

Več o načinu prijave v primeru grozdov je navedeno v razpisni dokumentaciji

(<https://www.gov.si/zbirke/javne-objave/javni-razpis-eureka-2021/>):

- točka 5.2.,  
- točka 6.3.,  
- točka 6.4. in

- točka 8.

# 21. Na kakšen način moramo izpolniti obrazce in ostalo potrebno dokumentacijo, zgolj iz vidika našega podjetja, ali iz vidika celotnega konzorcija?

Vsebinski del projekta mora biti opisan kot celota. Sestava konzorcija mora biti torej predstavljena kot celota, finančna konstrukcija, cilji projekta, ki vas pogodbeno vežejo pa se morajo osredotočati na vaše podjetje. Vodilo naj vam bo, da se projekt ocenjuje na podlagi obrazca 2 in mora biti zato projekt celovito predstavljen. Neposredno na vas, pa se večinoma navezujejo točke, ki se začnejo s točko N (ta predstavlja oznako za nacionalno).

# 22. V točki 8 v razpisni dokumentaciji je navedeno, da je obdobje za porabo sredstev 2021-2024. Ali to pomeni, da razpis dopušča, da se RR projekt zaključi 31.12.2024 ali da morajo biti vsi zahtevki oddani najkasneje do 15.10.2024?

   
Razpis dopušča, da se projekt zaključi 31.12., vendar pa bi moral biti zadnji ZZI oddan 15.10. saj v nasprotnem primeru ne more biti izplačan v istem proračunskem letu. Če bi se odločili za to, bi morali torej ta del kriti sami.

# 23. Kje lahko najdemo obrazec/ izjavo o samofinanciranju? Kakšno izjavo o samofinanciranju mora izpolniti naš partner, ki je iz Hrvaške?

Oblika izjave o samofinanciranju ni predpisana. Ker se s tem zavezujete k popolnemu samofinanciranju projekta, je pomembno, da sami oblikujete njeno vsebino. Običajno je v njej zapisano, da se partner xy zavezuje, da bo projekt xyz v primeru neuspele vloge na javnem razpisu v celoti financiral sam. Kakšni so pogoji za izjavo hrvaškega partnerja pa vam mora informacijo podati hrvaška nacionalna koordinatorka, saj ima njihov razpis posebne pogoje, ki nam niso znani.

# 24. Konzorcijska pogodba je, kot smo opazili v RD, v angleškem jeziku. Ali jo lahko priložimo tudi v slovenskem jeziku?

Ker gre za mednarodne projekte je konzorcijska izjava običajno zapisana v angleškem jeziku. V kolikor jo je vaš partner pripravljen podpisati v slovenskem jeziku pa je tudi predložitev take izjave mogoča. Pazite le, da bo to dejstvo s partnerjem ustrezno usklajeno, da med vami ne bo dvoma o njeni veljavnosti.

# 25. Ali obstaja pripomoček, ki nam bi pomagal pri določitvi velikosti podjetja?

Pri določanju velikosti podjetja morate upoštevati Uredbo komisije (EU) št. 651/ 2014. Kot pomoč pri opredelitvi vam lahko služi tudi pripomoček, ki ga najdete na naslednji povezavi: https://vdocuments.site/reader/full/opredelitev-velikosti-podjetja-z-vidika-pravil-o-avnepomocimsp-opredelitev

# 26. Na PAM obrazcu pri vprašanju B.2.4 Finančna soudeležba partnerjev v projektu je zapisano: Vsi partnerji s svojimi lastnim finančnim prispevkom, overjenim s podpisom, potrjujejo obstoj finančnih virom in resnično zavezanost. Je to mišljena podpisana bilanca stanja ali je potrebno predložiti kakšen drug dokument oz. obrazec, če ja katerega in kje naj bi se ga overilo?

Za formalni podpis oziroma zavezo upoštevamo tako navedbe v vlogi, kot tudi podpisano konzorcijsko pogodbo ali posebno izjavo. Pri overitvi pa ni tako striktnih pravil, da bi morali dejansko dokument overiti pri notarju. Gre bolj za prevod angleškega dokumenta, ki mogoče za te potrebe ni povsem primeren.